#### E L Ő T E R J E S Z T É S

### Szombathely Megyei Jogú Város Közgyűlése Városstratégiai, Idegenforgalmi és Sport Bizottságának

### 2023. október 24-i ülésére

*Javaslat a Szombathely, Lejtő sétány 4373/3 hrsz. ingatlan víz-, és szennyvízbekötés zöldterületen történő elhelyezéséhez szükséges döntés meghozatalára*

Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7.§ (2) és (6) bekezdése szerint zöldterületben közmű csak a városfejlesztési ügyekben illetékes bizottság előzetes hozzájárulásával helyezhető el.

A FRISS KLUB Kft. (9700 Szombathely, Hajnal u. 4.) megbízásából az ALFAVÍZ Bt. (9700 Szombathely, Szőllősi sétány 20.) kérelmet nyújtott be a Városüzemeltetési Osztályhoz. A kérelem szerint a Lejtő sétány 4373/3 hrsz-ú telek és a Kárpáti Kelemen utca (4522 hrsz) között 59,5 m hosszúságú D32 KPE vízvezeték, valamint a Lejtő sétány 4373/3 hrsz-ú telek és a Lejtő sétány (4372/4 hrsz) közterület között 12,5 m hosszúságú D160 KG szennybekötés létesülne.

A tervezett D32 KPE vízbekötés nyomvonala érinti Szombathely, Kárpáti Kelemen u. 4522 hrsz-ú önkormányzati tulajdonú ingatlan területén lévő árkot, valamint a Lejtő sétány 4372/5 és 4372/4 hrsz-ú zöldterületeket.

A tervezett D160 KG szennyvízbekötés nyomvonala érinti a Lejtő sétány 4372/4 hrsz-ú zöldterületet.

A tervezett nyomvonal kialakításokat az 1.számú mellékletként csatolt helyszínrajz mutatja be.

A Városüzemeltetési Osztály az Alfavíz Bt-vel való egyeztetést követően megállapította, hogy a tervezett bekötések nem kerülhettek más nyomvonalra, mivel a többi közmű védőtávolságát szem előtt kell tartani. A Vasivíz ZRt-vel történt egyeztetést követően kijelenthető, hogy a felhagyott NA 400 ac. vízvezetékben való elfűzés nem lehetséges, mivel a feltüntetett nyomvonal tájékoztató jellegű. Sem vízszintes, sem magassági vonalvezetésben nincs pontos információ a vezeték pontos helyzetéről. A bekötővezeték esetleges meghibásodása esetén a teljes felhagyott vezetékszakasz feltárása lenne szükséges, ezért javaslom a Tisztelt Bizottságnak, hogy járuljon hozzá a közművek létesítéséhez az előterjesztés mellékletét képző tervdokumentáció szerint.

A tervezett nyomvonal kizárólag füvesített területet érint, fásszárú növényzetet, fát, cserjét nem.

Kérem Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék!

**Szombathely, 2023. október „ ”**

**/: Horváth Soma :/**

**Határozati Javaslat**

**…../2023. (X.24.) VISB. sz. határozat**

A Városstratégiai, Idegenforgalmi és Sport Bizottság a „Szombathely, Lejtő sétány 4373/3 hrsz. ingatlan víz-, és szennyvízbekötés zöldterületen történő elhelyezéséhez szükséges döntés meghozatalára” című előterjesztést megtárgyalta, és Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelet 7. § (2) és (6) bekezdése alapján az alábbi döntést hozta:

A Bizottság támogatja, hogy a Lejtő sétány 4373/3 hrsz-ú ingatlan és a Kárpáti Kelemen utca között a benyújtott tervdokumentáció alapján D32 KPE vízbekötés, valamint D160 KG szennyvízbekötés épüljön ki.

**Felelős**: Dr. Nemény András polgármester

Horváth Soma, alpolgármester

Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő:** azonnal